ddrg/super_eurlex huggingface dataset:
(5)

Puolan viranomaisten esittämän yksityiskohtaisen näytön ja katsojalukujen perusteella komission yksiköt tarkistivat, että direktiivin 2010/13/EU 14 artiklan 1 kohdan mukaisesti laaditussa luettelossa nimetyt tapahtumat täyttivät ainakin kaksi seuraavista kriteereistä, joiden katsotaan ilmentävän tapahtuman yhteiskunnallista merkitystä luotettavalla tavalla: i) tapahtuma herättää asianomaisessa jäsenvaltiossa erityistä kiinnostusta ja sillä on merkitystä muillekin kuin niille, jotka seuraavat säännöllisesti kyseistä urheilulajia tai toimintaa; ii) tapahtuma on yleisesti tunnustettu, sillä on erityinen kulttuurinen merkitys jäsenvaltion kansalaisille kulttuuri-identiteetin muokkaajana; iii) tapahtumaan, joka on merkittävä kansainvälinen kilpailu tai turnaus, osallistuu maajoukkue; ja iv) tapahtuma on perinteisesti lähetetty maksuttomilla televisiokanavilla ja sillä on ollut suuret katsojamäärät.
b)

Latvian viranomaiset myös sitoutuvat olemaan maksamatta takaisin jäljellä olevien lainojen pääomaa (paitsi jos ja kunnes Revertalle/Citadelelle myönnetty valtiontuki on maksettu kokonaisuudessaan takaisin), i) jota koskee sitova määräys, jonka mukaan jäljellä oleviin toissijaisiin lainoihin liittyvät maksut eivät eräänny tai lankea maksettaviksi; tai ii) joka muutetaan äänivallattomaksi ensisijaiseksi omaksi pääomaksi; tai iii) joka alaskirjataan; siinä määrin kuin on tarpeellista Revertan negatiivisen nettoarvon kattamiseksi ja mikäli tätä varten on olemassa oikeusperusta.
(3)

Kiinan toimivaltainen viranomainen on esittänyt seuraavien kahden laboratorion hyväksymistä koskevan hakemuksen: Changchunissa sijaitseva Changchun Veterinary Research Institute -instituuttiin kuuluva Diagnostic Laboratory for Rabies and Wildlife Associated Zoonoses (DLR) ja Changchunissa sijaitseva Military Veterinary Research Institute -instituutin Laboratory of Epidemiology; hakemusten tukena on 15 päivänä syyskuuta 2014 päivätty myönteinen arviointiraportti, jonka ANSES on laatinut kyseisistä laboratorioista.
(168)

Kun kyse on siitä, tarkastellaanko konsernitilinpäätöstä vai yksittäisiä tilinpäätöksiä, TEAC on johdonmukaisesti vaatinut, että rahallisen liikearvon laskennan viitearvot ovat ne, jotka on vahvistettu yksittäisissä tilinpäätöksissä. TEAC on johdonmukaisesti katsonut, että vero- ja kirjanpitosääntöjen tavoite on erilainen ja että konsernitilinpäätöksiin sisältyvien tietojen tarkastelu verotusta varten saattaa johtaa TRLIS-säädöksen 12 §:n 5 momentin tulkinnan vääristymiseen.
(6)

Täytäntöönpanoasetuksen (EU) N:o 391/2013 17 artiklan 1 kohdan c ja d mukaisesti komissio on arvioinut nämä korjatut vuoden 2014 maksuvyöhykkeiden yksikköhinnat Bulgariassa, Tanskassa, Unkarissa, Liettuassa, Puolassa ja Slovakiassa asetusten (EU) N:o 390/2013 ja (EU) N:o 391/2013 mukaisesti ja tullut siihen tulokseen, että ne täyttävät vaatimukset. Tämä toteamus olisi sen vuoksi ilmoitettava asianomaisille jäsenvaltioille.
ETA:n sekakomitean päätöksen N:o […]

LIITE

Lisätään ETA-sopimuksen pöytäkirjassa 4 olevan 40 artiklan jälkeen seuraava:

”41 artikla

Siirtymäjärjestelyt, jotka koskevat Kroatian tasavallan liittymistä Euroopan unioniin

1. EFTA-valtion tai Kroatian tasavallan asianmukaisesti antamaa tai EFTA-valtioiden ja Kroatian tasavallan keskenään soveltamien etuuskohtelusopimusten puitteissa laadittua alkuperäselvitystä pidetään selvityksenä ETA:n etuuskohtelualkuperästä, jos

a) alkuperäselvitys ja kuljetusasiakirjat on annettu tai laadittu viimeistään sitä päivää edeltävänä päivänä, jona Kroatian tasavalta on liittynyt Euroopan unioniin, ja

b) alkuperäselvitys esitetään tulliviranomaisille neljän kuukauden kuluessa siitä päivästä, jona Kroatian tasavalta on liittynyt Euroopan unioniin.

Kun tavarat on ilmoitettu tuoduiksi EFTA-valtiosta Kroatian tasavallan alueelle tai Kroatian tasavallan alueelta EFTA-valtioon ennen päivää, jona Kroatian tasavalta on liittynyt Euroopan unioniin, EFTA-valtion ja Kroatian tasavallan välillä kyseisenä ajankohtana sovellettavien etuuskohtelusopimusten mukaisesti, EFTA-valtiot tai Kroatian tasavalta voivat myös hyväksyä kyseisten sopimusten mukaisesti taannehtivasti annetun alkuperäselvityksen, jos se on esitetty tulliviranomaisille neljän kuukauden kuluessa siitä päivästä, jona Kroatian tasavalta on liittynyt Euroopan unioniin.

2. EFTA-valtiot ja Kroatian tasavalta valtuutetaan pitämään EFTA-valtioiden ja Kroatian tasavallan välisten sopimusten mukaisesti myönnetyt ’valtuutetun viejän’ asemaa koskevat luvat voimassa, jos valtuutetut viejät soveltavat tämän pöytäkirjan mukaisia alkuperäsääntöjä.

EFTA-valtiot ja Kroatia tarkastelevat vuoden kuluessa Kroatian tasavallan liittymisestä Euroopan unioniin tarvetta korvata nämä luvat uusilla luvilla, jotka on myönnetty tämän pöytäkirjan mukaisesti.

3. EFTA-valtioiden ja Kroatian tasavallan toimivaltaisten tulliviranomaisten on hyväksyttävä 1 ja 2 kohdassa tarkoitettujen etuuskohtelusopimusten mukaisesti annetun tai laaditun alkuperäselvityksen jälkitarkastuspyynnöt asianomaisen alkuperäselvityksen antamista tai laatimista seuraavien kolmen vuoden ajan, ja nämä viranomaiset voivat esittää jälkitarkastuspyyntöjä niille tuonti-ilmoituksen tueksi toimitetun alkuperäselvityksen vastaanottamista seuraavien kolmen vuoden ajan.

4. Sopimuksen määräyksiä voidaan soveltaa Kroatian tasavallasta EFTA-valtioihin tai EFTA-valtioista Kroatian tasavaltaan vietäviin tavaroihin, jotka ovat tämän pöytäkirjan määräysten mukaisia ja jotka päivänä, jona Kroatian tasavalta on liittynyt Euroopan unioniin, ovat joko kuljetettavina tai väliaikaisesti varastoituina tullivarastossa tai vapaa-alueella EFTA-valtiossa tai Kroatian tasavallassa.

5. Etuuskohtelu voidaan myöntää 4 kohdassa tarkoitetuissa tapauksissa, jos tuojamaan tulliviranomaisille esitetään neljän kuukauden kuluessa päivästä, jona Kroatian tasavalta on liittynyt Euroopan unioniin, viejämaan tulliviranomaisten jälkikäteen antama alkuperäselvitys.”
(6)

Päätöksen 2013/743/EU 7 artiklan 1 kohdan mukaan komissio nimittää tieteellisen neuvoston jäsenet sen jälkeen, kun heidät on valittu tieteellisen neuvoston kanssa sovitulla riippumattomalla ja avoimella menettelyllä, johon sisältyy tiedeyhteisön kuuleminen sekä Euroopan parlamentille ja neuvostolle annettava selvitys. Tätä varten on perustettu pysyvä valintalautakunta, joka valitsee tieteellisen neuvoston tulevat jäsenet. Valintalautakunta on antanut komissiolle tieteellisen neuvoston jäsenten korvaamista ja uudelleennimittämistä koskevia suosituksia, jotka on hyväksytty.
(22)

Slovakian pakollisten sairausvakuutusten järjestelmällä on sosiaalinen tavoite, joka on terveydenhuollon tarjoaminen ja elinkelpoisen sairausvakuutusjärjestelmän ylläpitäminen. Kansalaisilla on oikeus sairausvakuutukseen, ja Slovakiassa vakituisesti asuvilla on velvollisuus ottaa sairausvakuutus (14). Maksuttoman terveydenhuollon varmistaminen sairausvakuutuksen mukaisesti on Slovakian perustuslaillinen velvollisuus (15). Huolehtiessaan pakollisista sairausvakuutuksista Slovakiassa sairausvakuutusyritysten katsotaan maan viranomaisten mukaan täyttävän valtion puolesta perustuslaillisen velvollisuuden eli sairausvakuutuksen tarjoamisen Slovakiassa vakituisesti asuville Slovakian pakollisen sairausvakuutusjärjestelmän puitteissa. Slovakian valtio vastaa lakisääteisesti terveydenhuoltojärjestelmän rahoittamisesta ja terveydenhuoltosektorin tappioiden kattamisesta (16). Sairausvakuutusta koskevan lain 580/2004 2 §:n mukaan pakollisten sairausvakuutusten tarjoaminen on yleisen edun mukaista toimintaa, johon käytetään julkisia varoja.
(6)

Mayotten kalastusviranomaisille olisi sen vuoksi varmistettava tarvittava rahoitus laivanvarustajien Mayottelle suoraan maksamien maksujen kautta saatavien varojen välityksellä. Tällainen ratkaisu on sitäkin asianmukaisempi ottaen huomioon sen, että Seychellien laivaston ja Ranskan syrjäisimpiin alueisiin kuuluvan Mayotten paikallisyhteisön välille on muodostunut lujat siteet. Seychellien lipun alla purjehtiva kalastuslaivasto on harjoittanut toimintaa Mayotten vesillä usean vuoden ajan Mayotten ja laivanvarustajien välisen järjestelyn perusteella, ja järjestelyn mukaisesti laivanvarustajat maksavat Mayottelle lisenssimaksun pääsystä kalastamaan sen vesille. Kalastustoiminnan jatkumisen ja siitä Mayottelle aiheutuvien hyötyjen varmistamiseksi on tarkoituksenmukaista, että kaikki tämän sopimuksen mukaisiin lupiin ja saaliisiin liittyvät maksut käytetään suoraan Mayotten paikallisyhteisön hyödyksi.
3.

Kun sekakomitean kokouksessa on määrä hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot. Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta valmistelevan asiakirjan, jossa esitetään suunnitellun unionin kannan yksityiskohdat. Valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi. Jos myöhempien kokousten kuluessa, mukaan lukien paikalla järjestettävät kokoukset, on mahdotonta päästä yhteisymmärrykseen siitä, että unionin kannassa otetaan huomioon uusia seikkoja, asia siirretään neuvoston tai sen valmisteluelinten käsiteltäväksi. Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja tämän päätöksen täytäntöönpanon mahdollisesti edellyttämien ehdotusten toimittaminen.
(4)

Zagrebin kansainvälisellä lentoasemalla on nykyisin yksi matkustajaterminaali. Rakenteilla on toinen terminaali siihen liittyvine infrastruktuureineen (asemataso, liityntätiet ja pysäköintialueet). Uuden terminaalin on määrä olla valmis ja toiminnassa viimeistään vuoden 2016 loppuun mennessä. Sen matkustajakapasiteetti on 5 miljoonaa. Nykyinen terminaali jää pelkästään yleisilmailun ja muun toiminnan (esim. toimistojen vuokraus) käyttöön.
(3)

Jotta voitaisiin varmistaa, että tuojamaat hyötyvät Rotterdamin yleissopimuksella tarjotusta suojasta, on tarpeen ja tarkoituksenmukaista antaa tuki kemikaalien arviointikomitean (CRC) suositukselle lisätä Rotterdamin yleissopimuksen liitteeseen III krysotiiliasbesti, metamidofossi, triklorfoni, fentioni (erittäin pieniä määriä sisältävät valmisteet, joissa vaikuttavaa ainetta vähintään 640 g/L) sekä nestemäiset valmisteet (emulgoituva tiiviste ja liukoinen tiiviste), jotka sisältävät (vähintään 276 g/L) parakvattidikloridia, joka vastaa parakvatti-ionia (vähintään 200 g/L). Näiden aineiden käyttö on jo kielletty unionissa tai sitä on ankarasti rajoitettu, ja ne kuuluvat näin ollen Rotterdamin yleissopimuksen määräyksiä tiukempien vientivaatimusten soveltamisalaan.
(6)

Tehoaine muodostuu maalissa, johon se on sekoitettu, seuraavien kolmen ainesosan kemiallisella reaktiolla: kationinen polymeerisideaine, jossa on kvaternäärisiä ammoniumryhmiä, jonka ketjun pituus vaihtelee ja jossa on funktionaalinen ryhmä; polymeeridispersio, jossa on sama funktionaalinen ryhmä kuin kationisessa polymeerisideaineessa; polymeerikovete, joka silloittaa edellä mainitut polymeeriainesosat.
(1)

Unioni on neuvotellut Senegalin tasavallan kanssa kestävää kalastusta koskevan kumppanuussopimuksen, jäljempänä ’sopimus’, joka on voimassa viisi vuotta ja joka voidaan uusia hiljaisesti, sekä kyseisen sopimuksen täytäntöönpanopöytäkirjan, jäljempänä ’pöytäkirja’, joka on voimassa viisi vuotta; niillä myönnetään unionin aluksille kalastusmahdollisuuksia Senegalin tasavallan suvereniteettiin tai lainkäyttövaltaan kalastuksen osalta kuuluvilla vesillä.
(3)

Yhdysvallat on WTO-sopimuksen IX artiklan 3 kohdan nojalla toimittanut pyynnön pidentää sen velvoitteita koskevan nykyisen poikkeusluvan voimassaoloa 31 päivään joulukuuta 2019 saakka ja laajentaa GATT 1994 -sopimuksen I artiklan 1 kohdan mukaisia velvoitteitaan koskevan nykyisen poikkeuslupansa soveltamisalaa niiltä osin kuin on tarpeen, jotta Yhdysvallat voisi myöntää tullittomuuskohtelun tullittomuuteen oikeutetuille tuotteille, jotka ovat peräisin edunsaajamaista, jotka on nimetty vuoden 1983 CBERA-lain, sellaisena kuin se on muutettuna Karibian alueen talouselvytyslain soveltamisalan laajentamisesta vuonna 1990 annetulla lailla (Caribbean Basin Economic Recovery Expansion Act of 1990) sekä Yhdysvaltojen ja Karibian alueen kauppakumppanuudesta annetulla lailla (United States-Caribbean Basin Trade Partnership Act), alueellisten mahdollisuuksien edistämisestä kumppanuuksin vuosina 2006 ja 2008 annetuilla laeilla (Haitian Hemispheric Opportunity through Partnership Encouragement Act 2006; Haitian Hemispheric Opportunity through Partnership Encouragement Act 2008) ja Haitin talouden edistämisohjelmasta vuonna 2010 annetulla lailla (Haitian Economic Lift Program Act of 2010), säännösten mukaisesti.
Alankomaat

1) Kaikkia rahoitusjärjestelmiä (HF.1.1–HF.4) ja juoksevia terveydenhuoltomenoja koskevat luvut (HF.1.1–HF.4:n summa) jaoteltuina seuraavasti: a. Vuodeosastohoito ja kuntoutus (HC.1.1; HC.2.1) sisältävät myös päiväsairaalahoidon ja kuntoutuksen (HC.1.2; HC.2.2); b. Päiväsairaalahoitoa ja kuntoutusta (HC.1.2; HC.2.2) ei ilmoiteta c. Pitkäaikainen vuodeosastohoito (terveys) (HC 3.1) sisältää myös pitkäaikaisen päiväsairaalahoidon (terveys) (HC.3.2) ja pitkäaikaisen avohoidon (terveys) (HC.3.3) d. Pitkäaikaista päiväsairaalahoitoa (terveys) (HC.3.2) ei ilmoiteta e. Pitkäaikaista avohoitoa (terveys) (HC.3.3) ei ilmoiteta 2) Kaikkia terveydenhuollon tuottajia (HP.1–HP.9) ja juoksevia terveydenhuoltomenoja koskevat luvut (HP.1–HP.9:n summa) jaoteltuina seuraavasti: a. Vuodeosastohoito ja kuntoutus (HC.1.1; HC.2.1) sisältävät myös päiväsairaalahoidon ja kuntoutuksen (HC.1.2; HC.2.2); b. Päiväsairaalahoitoa ja kuntoutusta (HC.1.2; HC.2.2) ei ilmoiteta. c. Pitkäaikainen vuodeosastohoito (terveys) (HC.3.1) sisältää myös pitkäaikaisen päiväsairaalahoidon (terveys) (HC.3.2) ja pitkäaikaisen avohoidon (terveys) (HC.3.3) d. Pitkäaikaista päiväsairaalahoitoa (terveys) (HC.3.2) ei ilmoiteta e. Pitkäaikaista avohoitoa (terveys) (HC.3.3) ei ilmoiteta 3) Kaikkia terveydenhuollon toimintoja koskevat luvut (HC.1.1; HC.2.1–HC.9) jaoteltuina seuraavasti: a. Pakolliset maksuihin perustuvat sairausvakuutusjärjestelmät ja pakolliset lääketieteelliset säästötilit (HF.1.2; HF.1.3) sisältävät myös osittain kotitalouksien itse maksamat maksut (HF.3) b. Vapaaehtoiset sairausvakuutusjärjestelmät (HF.2.1) sisältävät myös osittain kotitalouksien itse maksamat maksut (HF.3) c. Kotitalouksien itse maksamia maksuja (HF.3) ei ilmoiteta 4) Kaikkia terveydenhuollon tuottajia koskevat luvut (HP.1–HP.9) jaoteltuina seuraavasti: a. Pakolliset maksuihin perustuvat sairausvakuutusjärjestelmät ja pakolliset lääketieteelliset säästötilit (HF.1.2; HF.1.3) sisältävät osittain myös kotitalouksien itse maksamat maksut (HF.3) b. Vapaaehtoiset sairausvakuutusjärjestelmät (HF.2.1) sisältävät osittain myös kotitalouksien itse maksamat maksut (HF.3). c. Kotitalouksien itse maksamia maksuja (HF.3) ei ilmoiteta
(14)

Tästä syystä on asianmukaista, että komissio antaa suosituksia toimenpiteistä, jotka kyseisten jäsenvaltioiden on tarpeen toteuttaa sen varmistamiseksi, että niiden kansalliset valvontaviranomaiset ehdottavat tarkistettuja suorituskykytavoitteita, joissa otetaan huomioon tässä päätöksessä mainitut yhteensopimattomuudet. Asetuksen (EY) N:o 549/2004 ja täytäntöönpanoasetuksen (EU) N:o 390/2013 mukaan kyseisten jäsenvaltioiden on sen jälkeen hyväksyttävä tarkistetut suorituskykytavoitteet ja ilmoitettava niistä komissiolle neljän kuukauden kuluessa tämän päätöksen tiedoksiantamisesta.
(1)

Asetuksen (EY) N:o 549/2004 mukaan jäsenvaltioiden on hyväksyttävä kansalliset tai toiminnallisia ilmatilan lohkoja koskevat suunnitelmat, mukaan luettuina sitovat kansalliset tavoitteet tai toiminnallisia ilmatilan lohkoja koskevat tavoitteet, ja varmistettava niiden yhteensopivuus unionin laajuisten suorituskykytavoitteiden kanssa. Mainitussa asetuksessa säädetään lisäksi, että komissio arvioi näiden tavoitteiden yhteensopivuuden käyttämällä asetuksen 11 artiklan 6 kohdan d alakohdassa tarkoitettuja arviointiperusteita ja että komissio voi päättää antaa suosituksia, jos se toteaa, etteivät tavoitteet ole arviointiperusteiden mukaisia. Tätä koskevat yksityiskohtaiset säännöt on vahvistettu komission täytäntöönpanoasetuksessa (EU) N:o 390/2013 (2).
2)

Poistetaan 8 artiklan 2 kohdassa olevasta taulukosta seuraavat: a) sulut ja asteriski sanan ”Kroatia” jälkeen ja hakasulkeet samalla rivillä olevasta toisesta sarakkeesta; b) alaviite ”(*) Arvioitu äänimäärä.”; c) rivi, jolla on ilmaisut ”EU27 yhteensä” ja ”998”; d) sulut ja asteriski sekä hakasulkeet riviltä, jolla on ilmaisut ”EU28 yhteensä (*)” ja ”[1 000]”.
(4)

Asiasta esitettiin perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa asetetussa 60 päivän määräajassa. Ne koskivat etenkin DHA:n altistumistasojen kasvua. Asetuksen (EY) N:o 258/97 7 artiklan 1 kohdan nojalla olisi annettava päätös, jossa otetaan huomioon esitetyt muistutukset. Pyynnön esittäjä on sittemmin muuttanut pyyntöään ravintolisissä olevien DHA:n enimmäismäärien osalta. Mainittu muutos ja pyynnön esittäjän antamat lisäselvitykset selvensivät huolenaiheita jäsenvaltioita ja komissiota tyydyttävällä tavalla.
(147)

Komissio on aikaisemmin katsonut, että julkinen valta voi toteuttaa maankäyttöön liittyviä töitä alueensa kehittämiseksi. Ne voivat esimerkiksi rahoittaa infrastruktuureja, joista hyötyy koko väestö. Lisäksi komissio katsoo, että on yhdentekevää, mikä on syy infrastruktuurin rakentamiseen, kunhan siitä on hyötyä koko yhteisölle. Jos infrastruktuurista sen sijaan hyötyy ainoastaan yksi yksityinen yritys, on kyseisen yrityksen vastattava sen rahoituksesta. Tämä on seurausta siitä, että komission on arvioitava valtiontukien osalta toimenpiteen konkreettisia vaikutuksia eikä asetettuja tavoitteita. Sen vuoksi komissio katsoo käsiteltävänä olevassa asiassa, että sen on arvioitava, mitkä infrastruktuurit hyödyttävät koko yhteisöä (Propapier mukaan luettuna) ja mitkä ainoastaan Propapieria. Propapierin olisi rahoitettava ainoastaan jälkimmäiset (34).
(2)

Euroopan unionin ja Tanskan välisen sopimuksen 3 artiklan 2 kohdan mukaisesti Tanska ilmoitti komissiolle 14 päivänä tammikuuta 2009 päivätyllä kirjeellä päätöksestään panna täytäntöön neuvoston asetuksen (EY) N:o 4/2009 (4) sisältö siltä osin kuin tällä asetuksella muutetaan asetusta (EY) N:o 44/2001 (5). Euroopan unionin ja Tanskan välisen sopimuksen 3 artiklan 6 kohdan mukaisesti Tanskan ilmoitus loi kansainvälisen oikeuden mukaisia keskinäisiä velvoitteita Tanskan ja Euroopan unionin välille. Näin ollen asetuksella (EY) N:o 4/2009 muutetaan Euroopan unionin ja Tanskan välistä sopimusta siltä osin kuin sillä muutetaan asetusta (EY) N:o 44/2001, ja se katsotaan liitetyksi sopimukseen.
(155)

Komissio katsoo, että a kohdan toimenpiteet ovat hyväksyttäviä ja niitä on perusteltua pitää omana rahoitusosuutena. Suurin osa omaisuuseristä on tosiasiallisesti myyty, joten on selvää, että saadut myyntitulot voidaan lukea omaksi rahoitusosuudeksi. Lisäksi Slovenia on esittänyt näyttöä, että jäljellä olevien omaisuuserien myynti on käynnissä ja niiden arvo on määritetty ulkopuolisten arvonmääritysten mukaisesti (lentokoneiden tapauksessa AVAC-arviointi) (ks. johdanto-osan 97 kappale).
(5)

SIS II:n teknisen kehittämisen tärkeimpiin testivaiheisiin sovellettavat testausvaatimukset vahvistettiin neuvoston asetuksessa (EY) N:o 189/2008 (4) ja neuvoston päätöksessä 2008/173/YOS (5) sekä neuvoston asetuksessa (EY) N:o 1104/2008 (6) ja neuvoston päätöksessä 2008/839/YOS (7). Kyseisissä säädöksissä määritettiin Central SIS II:een, kansallisiin järjestelmiin, niiden väliseen viestien välitykseen sekä viestintäinfrastruktuuriin liittyvien testien perusvaatimukset ja järjestelyt. Koska mainitut säädökset liittyvät SIS II:n tekniseen kehittämiseen, niiden oikeusvaikutus päättyi SIS II:n tultua käyttöön 9 päivänä huhtikuuta 2013. Asetuksen (EY) N:o 1104/2008 ja päätöksen 2008/839/YOS voimassaolo päättyi 8 päivänä toukokuuta 2013, ja edellinen kumottiin neuvoston asetuksella (EU) N:o 1273/2012 (8) ja jälkimmäinen neuvoston asetuksella (EU) N:o 1272/2012 (9). Asetuksen (EY) N:o 189/2008 ja päätöksen 2008/173/YOS kumoamista on ehdotettu vuonna 2014 (10).
(1)

Komission täytäntöönpanoasetuksessa (EU) N:o 391/2013 (2) säädetään lennonvarmistuspalvelujen yhteisestä maksujärjestelmästä. Yhteinen maksujärjestelmä on olennainen ehto, jos halutaan saavuttaa suorituskyvyn kehittämisjärjestelmälle Euroopan parlamentin ja neuvoston asetuksen (EY) N:o 549/2004 (3) 11 artiklassa ja komission täytäntöönpanoasetuksessa (EU) N:o 390/2013 (4) asetetut tavoitteet.
(39)

Lisäksi komissio toteaa, että Ranskan viranomaisten mukaan kaikkien nykyisten tuensaajien aluskannan nettotonnistosta vähintään 25 prosenttia purjehtii eurooppalaisen lipun alla. Komissio toteaa myös, että riippumattomissa tutkimuksissa, kuten Oxford Economics -yhtiön vuonna 2014 julkaisemassa selvityksessä ”The economic value of the EU shipping industry”, on vahvistettu, että Ranskan meriliikenneala käyttää kattavasti eurooppalaisia lippuvaltioita. Kyseisen tutkimuksen mukaan Ranskan lipun alla purjehtivan tonniston osuus on selvästi yli 25 prosenttia koko tonnistosta (19). Koska järjestelmän tuensaajia koskee velvoite pitää eurooppalaisen lipun alla purjehtivien alusten osuus ennallaan tai kasvattaa sitä, ei ole mahdollista, että yli 75 prosenttia niiden aluskannan nettotonnistosta koostuisi sellaisista aikarahdatuista aluksista, jotka eivät purjehdi eurooppalaisen lipun alla.
(5)

PFOA:sta ja sen yhdisteistä on laadittu asetuksen (EY) N:o 1907/2006 69 artiklan 4 kohdan mukaisesti toinen asiakirja-aineisto, joka on laadittu kyseisen asetuksen liitteen XV mukaisesti ja joka on toimitettu Euroopan kemikaalivirastolle; tarkoituksena on rajoittaa PFOA:n ja sen yhdisteiden valmistusta, markkinoille saattamista ja käyttöä sellaisenaan tai muiden aineiden ainesosana, seoksissa tai esineissä.
(5)

Tutkimuksessa todettiin tammikuussa 2008, että Taiwanin patenttilain 76 ja 77 §:n pakkolisenssejä koskevat säännökset olivat ristiriidassa TRIPS-sopimuksen 28 artiklan kanssa ja aiheuttivat yleisesti huolta teollis- ja tekijänoikeuksien suojaamiseen liittyen. Taiwanin patenttilain 76 §:n todettiin olevan ristiriidassa TRIPS-sopimuksen 28 artiklan mukaisten patentin antamien yksinoikeuksien suojaamisen kanssa, koska siinä sallitaan pakkolisenssin myöntäminen olosuhteissa, joissa oli kyse vain siitä, että ehdoista ei ollut onnistuttu sopimaan kohtuullisessa ajassa. Komissio totesi, että 28 artiklan rikkominen ei ollut perusteltavissa TRIPS-sopimuksen 31 artiklan nojalla. Komissio katsoi myös, että TRIPS-sopimuksen 31 artiklan b, c ja f alakohtaa ei ollut noudatettu. Todettiin, että Taiwanin viranomaiset tulkitsivat virheellisesti TRIPS-sopimuksen ja Taiwanin patenttilain ilmausta ”kohtuullisin kaupallisin ehdoin”, joten Taiwanin viranomaisten päätökset olivat ristiriidassa TRIPS-sopimuksen 31 artiklan b alakohdan kanssa. Lisäksi pääteltiin, että Taiwan on rikkonut TRIPS-sopimuksen 31 artiklan c alakohtaa, sillä se ei ole millään tavalla rajoittanut pakkolisenssien käyttöä. Tutkimuksessa todettiin myös, että TRIPS-sopimuksen 31 artiklan f alakohtaa on rikottu, koska sitä edellytystä, että lisenssejä käytettäisiin pääasiassa kotimarkkinoille suunnattavaa tarjontaa varten, ei ollut noudatettu; Gigastoragen tarjonta suuntautui pääasiassa vientimarkkinoille.